Ariana DeBose Sertai “Kraven the Hunter”, Akan Bawa Watak Calypso
Bintang West Side Story, Ariana DeBose disahkan menyertai filem Sony Pictures Kraven the Hunter disamping Aaron Taylor-Johnson, yang akan memimpin filem itu dengan memainkan peranan antihero utama. Menurut Deadline, watak DeBose masih belum disahkan, tetapi sumber melaporkan bahawa pelakon itu berkemungkinan besar akan memainkan watak Calypso.  Calypso digambarkan sebagai “pendeta wanita voodoo yang menggunakan ramuan ajaib, dan selain menjadi musuh Spider-Man, dia juga kadang-kala menjadi rakan kongsi dan kekasih Kraven.” Filem akan datang turut menampilkan Russel Crowe dan Fred Hechinger.  Dalam Kraven the Hunter, imigran Rusia Sergei Kravinoff (Taylor-Johnson), aka Kraven the Hunter, sedang melakukan misi untuk membuktikan bahawa dia adalah pemburu terhebat di dunia Calon Oscar J.C. Chandor (Triple Frontier) akan mengarahkan filem ini dari lakon layar yang ditulis oleh Richard Wenk (The Equalizer, The Magnificent Seven), Matt Holloway dan Art Marcum. Avi Arad dan Matt Tolmach akan berkhidmat sebagai penerbit. Kraven the Hunter akan menjadi babak seterusnya dalam Spider-Man Universe (SSU) milik Sony dan dijangka tayang pada 13 Januari 2023.